Zemfira

**Zemfira**, punim imenom **Zemfira Talgatovna Ramazanova** (rus. Земфи́ра Талга́товна Рамаза́нова, baškirski Земфира Тәлғәт ҡыҙы Рамаҙанова; r. 26. kolovoza 1976.g., Ufa, Rusija) je ruska pjevačica, glazbenica, kompozitorica i autorica pjesama. U trinaest godina profesionalne karijere izdala je pet studijskih albuma, kolekciju B-strana i dva koncertna albuma.

## [[Životopis|Biografija]]

Zemfira se rodila u gradu Ufa, u radničkom mikrorajonu Černikovka u ulici Admirala Ušakova, gdje je njezina obitelj živjela sve do kraja 1990-ih godina. Zemfira je baškirsko-tatarskog porijekla. Njezin otac, Talgat Talhojevič Ramazanov, učitelj je povijesti, a majka, Florida Hakimovna – liječnica. Stariji brat Ramilj Ramazanov poginuo je nesretnim slučajem za vrijeme podvodnog ribolova.

Od pete godine pohađa glazbenu školu, odjel za klavir, gdje su je primili u zbor kao solisticu. Tada je prvi put nastupila na televiziji: otpjevala je na mjesnoj televiziji dječju pjesmicu, a sa sedam godina napisala je prvu pjesmu.
 
Već se u predškolskom uzrastu oduševila glazbom. U školi je Zemfira sudjelovala istovremeno čak u sedam kružoka, no naglasak je stavljala na glazbu i košarku; završila je glazbenu školu s odličnim, a početkom 1990. godine postala je kapetan ženske juniorske reprezentacije Rusije u košarci.

Paralelno je Zemfira učila svirati gitaru i izravno je na ulici izvodila pjesme ruskih grupa „Kino“, „Akvarium“, „Nautilus Pompilus“, prema nekim verzijama – pjesme na engleskom jeziku pjevača Georgea Michaela i Freddieja Mercuryja. Nakon završetka škole pred njom je stajao težak izbor: glazba ili košarka. Djevojka je izabrala glazbu i upisala se odmah na drugu godinu studija na Ufsko učilište za umjetnost, koje je završila s odličnim uspjehom (tzv. „crvena diploma“). Nakon učilišta dodatno je zarađivala u ufskim restoranima, pjevajući pjesme uz pratnju kolege s godine, saksofonista Vlada Kolčina.
1996. godine počinje raditi kao zvučni operator na ufskoj radiopostaji „Jevropa pljus“, gdje je snimala reklamne špice. U to vrijeme pokušava pisati pjesme u programu „Cakewalk“ koje će kasnije ući u njezin prvi album „Zemfira“ (pjesme „Sneg“, „Počemu“, „Sinoptik“, „Rakety“). Također sudjeluje kao druga vokalistica u to vrijeme popularnoj grupi „Spektr Ejs“ (Njezin prateći vokal može se čuti u pjesmi „Kak žalj, što on ne negr“.)

Zemfira snima svoj prvi demo disk s režiserom zvuka Arkadijem Muhtarovim, a istovremeno okuplja vlastitu grupu. Prvi glazbenik s kojim je počela raditi jest basist Rinat Ahmadijev. Rinat dovodi bubnjara Sergeja Sozinova i oni započinju sa zajedničkim probama na kojima Zemfira istovremeno svira na gitari i na klavijaturama. Grupa je popunjena dolaskom klavijaturista Sergeja Miroljubova i nedostaje samo solo gitara. Mjesto popunjava Vadim Solovjov koji se pridružuje grupi nakon jednog od koncerata.

Kazeta s demo snimkama grupe, na kojoj su se nalazile tri pjesme, „Sneg“, „-140“ i „Skandal“ putem novinara dolazi u ruke producenta grupe „Mumij Trollj“ Leonida Burlakova, te on odlučuje snimiti njihov prvi studijski album. Snimanje je trajalo par mjeseci 1998. godine u tonskom studiju „Mosfiljma“. Režiser zvuka bio je Vladimir Ovčinnikov, producentom zvuka pjevač grupe „Mumij Trollj“ Ilja Lagutenko. Uz njih sudjeluju i drugi članovi grupe „Mumij Trollj“, gitarist Jurij Caler i bubnjar Oleg Pungin.

## [[Diskografija]]

**Studijski albumi**

* Zemfira (rus. Земфира), 1999
* Prosti menja moja ljubov' (rus. Прости меня моя любовь), 2000
* Četyrnadcat' nedelj tišiny (rus. Четырнадцать недель тишины), 2002
* Vendetta (rus. Вендетта), 2005
* Spasibo (rus. Спасибо), 2007
* Z-Sides, 2010 (kolekcija neizdanih pjesama)

**Koncertni albumi**

* Zemfira.Live (rus. Земфира.Live), 2006 (nastao je vrijeme turneje „Vendetta“)
* Zemfira.Live2 (rus. Земфира.Live2), 2009 (nastao za vrijeme turneje „Spasibo“)

**[[Glazbeni singl|Singlovi]]**

* Sneg/Nebo Londona (rus. Снег/Небо Лондона), 1999
* Do svidanija (rus. До свидания), 2000
* Trafik (rus. Трафик), 2001	
* Nebomoreoblaka (rus. Небомореоблака), 2004	
* 10 maljčikov (rus. 10 мальчиков), 2008 (kolekcija remikseva pjesme „Maljčik“)
* Bez šansov (rus. Без шансов), 2011
* Denjgi (rus. Деньги), 2012	

**Kolekcije**

* KINOproby Tribute Viktor Coj (rus. КИНОпробы. Tribute Виктор Цой), 2000 (pjesme „Kukuška“ i „Každuju noč“)
* Spasibo, Vendetta (rus. Спасибо, Вендетта), 2007, (kolekcija 20 pjesama)
* Zemfira. Podaročnoje izdanije (rus. Земфира. Подарочное издание), 2010 (reizdanje prvih triju studijskih albuma, „Zemfira, „Prosti menja moja ljubov“, „Četyrnadcat' nedelj tišiny“)

**[[Glazbeni zapis filma|Glazbeni zapisi filma]]**

* Dokumentarni film, 1996 (pjesma na baškirskom jeziku)
* Brat 2 (rus. Брат 2), 2000 (pjesma "Iskala")
* Kamenskaja: ne mešajte palaču (rus. Каменская: не мешайте палачу), 2000 (pjesma „London“)
* Boginja: kak ja poljubila (rus. Богиня: как я полюбила), 2004 (pjesma „Ljubov', kak slučajnaja smert'“)
* Ljubov' v boljšom gorode (rus. Любовь в большом городе), 2009 (pjesma „Počemu“)
* Melodija dlja šarmanki (rus. Мелодия для шарманки), 2009 (pjesme „Ja poljubila Vas“, „Gospoda“, „Vo mne“, „1000 let“)
* Poslednjaja skazka Rity (rus. Последняя сказка Риты), 2012 (glazba za film)

**[[Film]]ovi i [[DVD]]**

* ZEMFIRALIVE (rus. ZЕМФИРАLIVE), 2000 (koncert u Domu kulture „Gorbunov“)
* Zemfira.DVD, 2007 (kolekcija videospotova)
* Zelenyj teatr v Zemfire (rus. Зелёный театр в Земфире), 2008 (dokumentarni film-koncert, rež. R. Litvinova)
* Moskva. Krokus/Strelka (rus. Москва.Крокус/Стрелка), 2010 (snimke koncerata u Moskvi u koncertnoj dvorani „Krokus“ i Institutu medija, arhitekture i dizajna „Strelka“, rež. R. Litvinova)

## Videografija

* 1999. SPID (rus. СПИД), rež. Pavel Ruminov, Počemu (rus. Почему), Arivederči (rus. Ариведерчи), rež. Aleksandr Soloha
* 2000. Iskala (rus. Искала), rež. Roman Prygunov, Hočeš (rus. Хочешь), rež. Pavel Vladimirskij
* 2001. Prosti menja moja ljubov' (rus. Прости меня моя любовь), Trafik (rus. Трафик), rež. Irina Mironova
* 2002. Beskonečnost' (rus. Бесконечность), rež. Viktor Vilks
* 2003. Mačo (rus. Мачо), rež. Aleksej Tiškin
* 2004. Progulka (rus. Прогулка), rež. Renata Litvinova
* 2005. Bljuz (rus. Блюз), Samolet (rus. Самолёт)
* 2007. Itogi (rus. Итоги), My razbivaemsja (rus. Мы разбиваемся)
* 2008. Gospoda (rus. Господа), rež. A. Ramazanov, Sneg načnetsja (rus. Снег начнется), rež. A. Lobanov

## Napomene

## Vanjske veze
* službena stranica 
* kanal na Youtubeu
* intervju u časopisu "Ogonek" (na ruskom jeziku)